റഹീം എസ്എഫ്ഐ വിദ്യാർഥി സംഘടന രംഗത്ത് കൂടിയാണ് രാഷ്ട്രീയത്തിൽ സജീവമാകുന്നത്. 2011ലെ നിയമസഭാ തെരഞ്ഞെടുപ്പിൽ കേരളത്തിൽ മത്സരിച്ച എൽഡിഎഫ് സ്ഥാനാർഥികളിൽ ഏറ്റവും പ്രായംകുറഞ്ഞയാൾ. കുട്ടിക്കാലംമുതലേ തനിക്കു ചുറ്റുമുള്ളവരുടെ സ്നേഹവും വാത്സല്യവും പിടിച്ചുപറ്റാൻ റഹീമിന് കഴിഞ്ഞു. വിനയപൂർവമായ റഹീമിന്റെ പ്രവർത്തനശൈലി എല്ലാവരെയും ഹഠാദാകർഷിക്കുന്നു. നിലമേൽ എൻഎസ്എസ് കോളേജിൽ പ്രീഡിഗ്രി പഠനം കഴിഞ്ഞ റഹീം ബിരുദത്തിനും ബിരുദാനന്തര ബിരുദത്തിനുമായി തിരുവനന്തപുരം യൂണിവേഴ്സിറ്റി കോളേജിലെത്തി. വിദ്യാർഥി പ്രസ്ഥാനത്തിന്റെ സജീവ പ്രവർത്തകനായിരിക്കെ സ്വന്തം അധ്വാനവും കഴിവുംകൊണ്ട് വിദ്യാഭ്യാസത്തിന്റെ ഉന്നതിയിലുമെത്തി. യുഡിഎഫ് ഭരണകാലത്ത് വിദ്യാർഥിനയങ്ങൾക്കെതിരെ ജില്ലയിൽ വിദ്യാർഥികളെ സംഘടിപ്പിച്ച് ശക്തമായ സമരത്തിന് നേതൃത്വംനൽകി. വിദ്യാഭ്യാസരംഗത്തെ യുഡിഎഫ് കൊള്ളരുതായ്മകളുടെ ഇരയായ രജനി എസ് ആനന്ദിന്റെ ആത്മഹത്യയെത്തുടർന്ന് സമരം ചെയ്യവേ പൊലീസിന്റെ ക്രൂരമായ മർദനത്തിനിരയായി. നിരവധി കള്ളക്കേസുകളിൽ കുടുക്കി റഹീമിനെ ജയിലിലടച്ചു. വിദ്യാർഥി പ്രസ്ഥാനങ്ങളുമായി ബന്ധപ്പെട്ട് പല പ്രാവശ്യങ്ങളിലായി 68 ദിവസത്തോളം ജയിലിൽ കഴിയേണ്ടിവന്നു.

വ്യക്തി ജീവിതം
രാഷ്ട്രീയ ജീവിതം
വിദ്യാഭ്യാസം
സംഘടനാ സ്ഥാനങ്ങൾ